Ericu950/Stoicheia-meter-silver huggingface dataset:
τρηχὺν ἔρον ἃς αὐτοὶ ἀγίνεον ἀντιπέρηθεν
Κύπιδος οὕνεκά μιν γεράων ἐπὶ δηρὸν ἄτισσαν
ὦ μέλεαι ζήλοιό τ ἐπισμυγερῶς ἀκόρητοι
οὐκ οἶον σὺν τῇσιν ἑοὺς ἔρραισαν ἀκοίτας
μήτινα λευγαλέοιο φόνου τίσειαν ἀμοιβήν
οἴη δ ἐκ πασέων γεραροῦ περιφείσατο πατρὸς
Ὑψιπύλεια Θόαντος ὃ δὴ κατὰ δῆμον ἄνασσεν
λάρνακι δ ἐν κοίλῃ μιν ὕπερθ ἁλὸς ἧκε φέρεσθαι
αἴ κε φύγῃ καὶ τὸν μὲν ἐς Οἰνοίην ἐρύσαντο
πρόσθεν ἀτὰρ Σίκινόν γε μεθύστερον αὐδηθεῖσαν
νῆσον ἐπακτῆρες Σικίνου ἄπο τόν ῥα Θόαντι
τῇσι δὲ βουκόλιαί τε βοῶν χάλκειά τε δύνειν
τεύχεα πυροφόρους τε διατμήξασθαι ἀροὔρας
ῥηίτερον πάσῃσιν Ἀθηναίης πέλεν ἔργων
οἷς αἰεὶ τὸ πάροιθεν ὁμίλεον ἀλλὰ γὰρ ἔμπης
ἦ θαμὰ δὴ πάπταινον ἐπὶ πλατὺν ὄμμασι πόντον
τῶ καὶ ὅτ ἐγγύθι νήσου ἐρεσσομένην ἴδον Ἀργώ
αὐτίκα πασσυδίῃ πυλέων ἔκτοσθε Μυρίνης
Θυιάσιν ὠμοβόροις ἴκελαι φὰν γάρ που ἱκάνειν
δῦν ἐνὶ τεύχεσι πατρός ἀμηχανίῃ δ ἐχέοντο
ἄφθογγοι τοῖόν σφιν ἐπὶ δέος ᾐωρεῖτο
τείως δ αὖτ ἐκ νηὸς ἀριστῆες προέηκαν
Αἰθαλίδην κήρυκα θοόν τῷπέρ τε μέλεσθαι
ἀγγελίας καὶ σκῆπτρον ἐπέτρεπον Ἑρμείαο
ἄφθιτον οὐδ ἔτι νῦν περ ἀποιχομένου Ἀχέροντος
δίνας ἀπροφάτους ψυχὴν ἐπιδέδρομε λήθη
ἀλλ ἥγ ἔμπεδον αἰὲν ἀμειβομένη μεμόρηται
ἄλλοθ ὑποχθονίοις ἐναρίθμιος ἄλλοτ ἐς αὐγὰς
ἠελίου ζωοῖσι μετ ἀνδράσιν ἀλλὰ τί μύθους
ὅς ῥα τόθ Ὑψιπύλην μειλίξατο δέχθαι ἰόντας
ἤματος ἀνομένοιο διὰ κνέφας οὐδὲ μὲν ἠοῖ
πείσματα νηὸς ἔλυσαν ἐπὶ πνοιῇ βορέαο
Λημνιάδες δὲ γυναῖκες ἀνὰ πτόλιν ἷζον ἰοῦσαι
εἰς ἀγορήν αὐτὴ γὰρ ἐπέφραδεν Ὑψιπύλεια
καί ῥ ὅτε δὴ μάλα πᾶσαι ὁμιλαδὸν ἠγερέθοντο
αὐτίκ ἄρ ἥ γ ἐνὶ τῇσιν ἐποτρύνουσ ἀγόρευεν
ἀνδράσιν οἷά τ ἔοικεν ἄγειν ἐπὶ νηὸς ἔχοντας
μίμνοιεν μηδ ἄμμε κατὰ χρειὼ μεθέποντες
ἀτρεκέως γνώωσι κακὴ δ ἐπὶ πολλὸν ἵκηται
βάξις ἐπεὶ μέγα ἔργον ἐρέξαμεν οὐδέ τι πάμπαν
θυμηδὲς καὶ τοῖσι τό γ ἔσσεται εἴ κε δαεῖεν
ἡμετέρη μὲν νῦν τοίη παρενήνοθε μῆτις
ἐγρέσθω τοῦ γάρ τε καὶ εἵνεκα δεῦρ ἐκάλεσσα
ὧς ἄρ ἔφη καὶ θῶκον ἐφίζανε πατρὸς ἑοῖο
γήραϊ δὴ ῥικνοῖσιν ἐπισκάζουσα πόδεσσιν
βάκτρῳ ἐρειδομένη περὶ δὲ μενέαιν ἀγορεῦσαι
τῇ καὶ παρθενικαὶ πίσυρες σχεδὸν ἑδριόωντο
ἀδμῆτες λευκῇσιν ἐπιχνοαούσῃ ἐθείραις
στῆ δ ἄρ ἐνὶ μέσσῃ ἀγορῇ ἀνὰ δ ἔσχεθε δειρὴν
ἦκα μόλις κυφοῖο μεταφρένου ὧδέ τ ἔειπεν
πέμπωμεν ξείνοισιν ἐπεὶ καὶ ἄρειον ὀπάσσαι
ὔμμι γε μὴν τίς μῆτις ἐπαύρεσθαι βιότοιο
δυσμενέων ἅ τε πολλὰ μετ ἀνθρώποισι πέλονται
ὡς καὶ νῦν ὅδ ὅμιλος ἀνωίστως ἐφικάνει
εἰ δὲ τὸ μὲν μακάρων τις ἀποτρέποι ἄλλα δ ὀπίσσω
εὖτ ἂν δὴ γεραραὶ μὲν ἀποφθινύθωσι γυναῖκες
κουρότεραι δ ἄγονοι στυγερὸν ποτὶ γῆρας ἵκησθε
πῶς τῆμος βώσεσθε δυσάμμοροι ἦε βαθείαις
αὐτόματοι βόες ὔμμιν ἐνιζευχθέντες ἀρούραις
γειοτόμον νειοῖο διειρύσσουσιν ἄροτρον
καὶ πρόκα τελλομένου ἔτεος στάχυν ἀμήσονται
ἦ μὲν ἐγών εἰ καί με τὰ νῦν ἔτι πεφρίκασιν
κῆρες ἐπερχόμενόν που ὀίομαι εἰς ἔτος ἤδη
γαῖαν ἐφέσσεσθαι κτερέων ἀπὸ μοῖραν ἑλοῦσαν
αὔτως ἣ θέμις ἐστί πάρος κακότητα πελάσσαι
ὁπλοτέρῃσι δὲ πάγχυ τάδε φράζεσθαι ἄνωγα
νῦν γὰρ δὴ παρὰ ποσσὶν ἐπήβολός ἐστ ἀλεωρή
εἴ κεν ἐπιτρέψητε δόμους καὶ ληίδα πᾶσαν
ὑμετέρην ξείνοισι καὶ ἀγλαὸν ἄστυ μέλεσθαι
ὧς ἔφατ ἐν δ ἀγορὴ πλῆτο θρόου εὔαδε γάρ σφιν
μῦθος ἀτὰρ μετὰ τήνγε παρασχεδὸν αὖτις ἀνῶρτο
Ὑψιπύλη καὶ τοῖον ὑποβλήδην ἔπος ηὔδα
ἤδη κεν μετὰ νῆα καὶ ἄγγελον ὀτρύναιμι
ἦ ῥα καὶ Ἰφινόην μετεφώνεεν ἆσσον ἐοῦσαν
ὄφρα τί οἱ δήμοιο ἔπος θυμῆρες ἐνίσπω
κέκλεο θαρσαλέως ἐπιβαινέμεν εὐμενέοντας
ἦ καὶ ἔλυσ ἀγορήν μετὰ δ εἰς ἑὸν ὦρτο νέεσθαι
ὧς δὲ καὶ Ἰφινόη Μινύας ἵκεθ οἱ δ ἐρέεινον
χρεῖος ὅ τι φρονέουσα μετήλυθεν ὦκα δὲ τούς γε
πασσυδίῃ μύθοισι προσέννεπεν ἐξερέοντας
Ὑψιπύλη καλέειν νηὸς πρόμον ὅστις ὄρωρεν
ὄφρα τί οἱ δήμοιο ἔπος θυμῆρες ἐνίσπῃ
κέκλεται αὐτίκα νῦν ἐπιβαινέμεν εὐμενέοντας
ὧς ἄρ ἔφη πάντεσσι δ ἐναίσιμος ἥνδανε μῦθος
τηλυγέτην γεγαυῖαν ἀνασσέμεν ὦκα δὲ τόν γε
πέμπον ἴμεν καὶ δ αὐτοὶ ἐπεντύνοντο νέεσθαι
αὐτὰρ ὅ γ ἀμφ ὤμοισι θεᾶς Τριτωνίδος ἔργον
δίπλακα πορφυρέην περονήσατο τήν οἱ ὄπασσεν
Παλλάς ὅτε πρῶτον δρυόχους ἐπεβάλλετο νηὸς
Ἀργοῦς καὶ κανόνεσσι δάε ζυγὰ μετρήσασθαι
τῆς μὲν ῥηίτερόν κεν ἐς ἠέλιον ἀνιόντα
ὄσσε βάλοις ἢ κεῖνο μεταβλέψειας ἔρευθος
ἄκρα δὲ πορφυρέη πάντῃ πέλεν ἐν δ ἄρ ἑκάστῳ
τέρματι δαίδαλα πολλὰ διακριδὸν εὖ ἐπέπαστο
ἐν μὲν ἔσαν Κύκλωπες ἐπ ἀφθίτῳ ἥμενοι ἔργῳ
Ζηνὶ κεραυνὸν ἄνακτι πονεύμενοι ὃς τόσον ἤδη
παμφαίνων ἐτέτυκτο μιῆς δ ἔτι δεύετο μοῦνον
ἀκτῖνος τὴν οἵδε σιδηρείῃς ἐλάασκον
σφύρῃσιν μαλεροῖο πυρὸς ζείουσαν ἀυτμήν
ἐν δ ἔσαν Ἀντιόπης Ἀσωπίδος υἱέε δοιώ
Ἀμφίων καὶ Ζῆθος ἀπύργωτος δ ἔτι Θήβη
ἱέμενοι Ζῆθος μὲν ἐπωμαδὸν ἠέρταζεν
οὔρεος ἠλιβάτοιο κάρη μογέοντι ἐοικώς
Ἀμφίων δ ἐπί οἱ χρυσέῃ φόρμιγγι λιγαίνων
ἑξείης δ ἤσκητο βαθυπλόκαμος Κυθέρεια
Ἄρεος ὀχμάζουσα θοὸν σάκος ἐκ δέ οἱ ὤμου
πῆχυν ἔπι σκαιὸν ξυνοχὴ κεχάλαστο χιτῶνος
νέρθεν ὑπὲκ μαζοῖο τὸ δ ἀντίον ἀτρεκὲς αὔτως
χαλκείῃ δείκηλον ἐν ἀσπίδι φαίνετ ἰδέσθαι
ἐν δὲ βοῶν ἔσκεν λάσιος νομός ἀμφὶ δὲ βουσὶν
Τηλεβόαι μάρναντο καὶ υἱέες Ἠλεκτρύωνος
οἱ μὲν ἀμυνόμενοι ἀτὰρ οἵ γ ἐθέλοντες ἀμέρσαι
ἑρσήεις πολέες δ ὀλίγους βιόωντο νομῆας
ἐν δὲ δύω δίφροι πεπονήατο δηριόωντες
καὶ τὸν μὲν προπάροιθε Πέλοψ ἴθυνε τινάσσων
ἡνία σὺν δέ οἱ ἔσκε παραιβάτις Ἱπποδάμεια
τὸν δὲ μεταδρομάδην ἐπὶ Μυρτίλος ἤλασεν ἵππους
ἄξονος ἐν πλήμνῃσι παρακλιδὸν ἀγνυμένοιο
ἐν καὶ Ἀπόλλων Φοῖβος ὀιστεύων ἐτέτυκτο
βούπαις οὔπω πολλός ἑὴν ἐρύοντα καλύπτρης
μητέρα θαρσαλέως Τιτυὸν μέγαν ὅν ῥ ἔτεκέν γε
δῖ Ἐλάρη θρέψεν δὲ καὶ ἂψ ἐλοχεύσατο Γαῖα
εἰσαΐων κριοῦ ὁ δ ἄρ ἐξενέποντι ἐοικώς
κείνους κ εἰσορόων ἀκέοις ψεύδοιό τε θυμόν
ἐλπόμενος πυκινήν τιν ἀπὸ σφείων ἐσακοῦσαι
βάξιν ὃ καὶ δηρόν περ ἐπ ἐλπίδι θηήσαιο
τοῖ ἄρα δῶρα θεᾶς Τριτωνίδος ἦεν Ἀθήνης
δεξιτερῇ δ ἕλεν ἔγχος ἑκηβόλον ὅ ῥ Ἀταλάντη
πρόφρων ἀντομένη περὶ γὰρ μενέαινεν ἕπεσθαι
τὴν ὁδόν ἀλλὰ γὰρ αὐτὸς ἑκὼν ἀπερήτυε κούρην
δεῖσεν δ ἀργαλέας ἔριδας φιλότητος ἕκητι
βῆ δ ἴμεναι προτὶ ἄστυ φαεινῷ ἀστέρι ἶσος
ὅν ῥά τε νηγατέῃσιν ἐεργόμεναι καλύβῃσιν
νύμφαι θηήσαντο δόμων ὕπερ ἀντέλλοντα
καί σφισι κυανέοιο δι ἠέρος ὄμματα θέλγει
παρθένος ἱμείρουσα μετ ἀλλοδαποῖσιν ἐόντος
ἀνδράσιν ᾧ καί μιν μνηστὴν κομέουσι τοκῆες
καί ῥ ὅτε δὴ πυλέων τε καὶ ἄστεος ἐντὸς ἔβησαν
δημότεραι μὲν ὄπισθεν ἐπεκλονέοντο γυναῖκες
γηθόσυναι ξείνῳ ὁ δ ἐπὶ χθονὸς ὄμματ ἐρείσας
νίσσετ ἀπηλεγέως ὄφρ ἀγλαὰ δώμαθ ἵκανεν
Ὑψιπύλης ἄνεσαν δὲ πύλας προφανέντι θεράπναι
δικλίδας εὐτύκτοισιν ἀρηρεμένας σανίδεσσιν
ἔνθα μιν Ἰφινόη κλισμῷ ἔνι παμφανόωντι
ἐσσυμένως καλῆς διὰ παστάδος εἷσεν ἄγουσα
ἀντία δεσποίνης ἡ δ ἐγκλιδὸν ὄσσε βαλοῦσα
παρθενικὰς ἐρύθηνε παρηίδας ἔμπα δὲ τόν γε
αἰδομένη μύθοισι προσέννεπεν αἱμυλίοισιν
ἧσθ αὔτως ἐπεὶ οὐ μὲν ὑπ ἀνδράσι ναίεται ἄστυ
πυροφόρους ἀρόωσι γύας κακότητα δὲ πᾶσαν
ἐξερέω νημερτές ἵν εὖ γνοίητε καὶ αὐτοί
εὖτε Θόας ἀστοῖσι πατὴρ ἐμὸς ἐμβασίλευεν
δήμου ἀπορνύμενοι λαοὶ πέρθεσκον ἐπαύλους
ἐκ νηῶν αὐτῇσι δ ἀπείρονα ληίδα κούραις
δεῦρ ἄγον οὐλομένης δὲ θεᾶς πορσύνετο μῆτις
Κύπριδος ἥ τέ σφιν θυμοφθόρον ἔμβαλεν ἄτην
δὴ γὰρ κουριδίας μὲν ἀπέστυγον ἐκ δὲ μελάθρων
ᾗ ματίῃ εἴξαντες ἀπεσσεύοντο γυναῖκας
σχέτλιοι ἦ μὲν δηρὸν ἐτέτλαμεν εἴ κέ ποτ αὖτις
ὀψὲ μεταστρέψωσι νόον τὸ δὲ διπλόον αἰεὶ
πῆμα κακὸν προύβαινεν ἀτιμάζοντο δὲ τέκνα
γνήσι ἐνὶ μεγάροις σκοτίη δ ἀνέτελλε γενέθλη
αὔτως δ ἀδμῆτές τε κόραι χῆραί τ ἐπὶ τῇσιν
μητέρες ἂμ πτολίεθρον ἀτημελέες ἀλάληντο
οὐδὲ πατὴρ ὀλίγον περ ἑῆς ἀλέγιζε θυγατρός
εἰ καὶ ἐν ὀφθαλμοῖσι δαϊζομένην ὁρόῳτο
μητρυιῆς ὑπὸ χερσὶν ἀτασθάλου οὐδ ἀπὸ μητρὸς
λώβην ὡς τὸ πάροιθεν ἀεικέα παῖδες ἄμυνον
οὐδὲ κασιγνήτοισι κασιγνήτη μελε θυμῷ
ἀλλ οἶαι κοῦραι ληίτιδες ἔν τε δόμοισιν
ἔν τε χοροῖς ἀγορῇ τε καὶ εἰλαπίνῃσι μέλοντο
εἰσόκε τις θεὸς ἄμμιν ὑπέρβιον ἔμβαλε θάρσος
ἂψ ἀναερχομένους Θρῃκῶν ἄπο μηκέτι πύργοις
δέχθαι ἵν ἢ φρονέοιεν ἅπερ θέμις ἠέ πῃ ἄλλῃ
οἱ δ ἄρα θεσσάμενοι παίδων γένος ὅσσον ἔλειπτο
ἄρσεν ἀνὰ πτολίεθρον ἔβαν πάλιν ἔνθ ἔτι νῦν περ
τῶ ὑμεῖς στρωφᾶσθ ἐπιδήμιοι εἰ δέ κεν αὖθι
ναιετάειν ἐθέλοις καί τοι ἅδοι ἦ τ ἂν ἔπειτα
πατρὸς ἐμεῖο Θόαντος ἔχοις γέρας οὐδέ τί σοἴω
νήσων Αἰγαίῃ ὅσαι εἰν ἁλὶ ναιετάουσιν
ἀλλ ἄγε νῦν ἐπὶ νῆα κιὼν ἑτάροισιν ἐνίσπες
μύθους ἡμετέρους μηδ ἔκτοθι μίμνε πόληος
Ἴσκεν ἀμαλδύνουσα φόνου τέλος οἷον ἐτύχθη
ἀνδράσιν αὐτὰρ ὁ τήνγε παραβλήδην προσέειπεν
χρησμοσύνης ἣν ἄμμι σέθεν χατέουσιν ὀπάζεις
εἶμι δ ὑπότροπος αὖτις ἀνὰ πτόλιν εὖτ ἂν ἕκαστα
ἐξείπω κατὰ κόσμον ἀνακτορίη δὲ μελέσθω
σοί γ αὐτῇ καὶ νῆσος ἔγωγε μὲν οὐκ ἀθερίζων
χάζομαι ἀλλά με λυγροὶ ἐπισπέρχουσιν ἄεθλοι
ἦ καὶ δεξιτερῆς χειρὸς θίγεν αἶψα δ ὀπίσσω
βῆ ῥ ἴμεν ἀμφὶ δὲ τόνγε νεήνιδες ἄλλοθεν ἄλλαι
μυρίαι εἱλίσσοντο κεχαρμέναι ὄφρα πυλάων
ἐξέμολεν μετέπειτα δ ἐυτροχάλοισιν ἀμάξαις
μῦθον ὅτ ἤδη πάντα διηνεκέως ἀγόρευσεν
τόν ῥα καλεσσαμένη διεπέφραδεν Ὑψιπύλεια
καὶ δ αὐτοὺς ξεινοῦσθαι ἐπὶ σφέα δώματ ἄγεσκον
Ἡφαίστοιο χάριν πολυμήτιος ὄφρα κεν αὖτις
ναίηται μετόπισθεν ἀκήρατος ἀνδράσι Λῆμνος
Αἰσονίδης οἱ δ ἄλλοι ὅπῃ καὶ ἔκυρσαν ἕκαστος
Ἡρακλῆος ἄνευθεν ὁ γὰρ παρὰ νηὶ λέλειπτο
αὐτὸς ἑκὼν παῦροί τε διακρινθέντες ἑταῖροι
αὐτίκα δ ἄστυ χοροῖσι καὶ εἰλαπίνῃσι γεγήθει
καπνῷ κνισήεντι περίπλεον ἔξοχα δ ἄλλων
ἀθανάτων Ἥρης υἷα κλυτὸν ἠδὲ καὶ αὐτὴν
Κύπριν ἀοιδῇσιν θυέεσσί τε μειλίσσοντο
ἀμβολίη δ εἰς ἦμαρ ἀεὶ ἐξ ἤματος ἦεν
ναυτιλίης δηρὸν δ ἂν ἐλίνυον αὖθι μένοντες
εἰ μὴ ἀολλίσσας ἑτάρους ἀπάνευθε γυναικῶν
Ἡρακλέης τοίοισιν ἐνιπτάζων μετέειπεν
ἡμέας ἦε γάμων ἐπιδευέες ἐνθάδ ἔβημεν
κεῖθεν ὀνοσσάμενοι πολιήτιδας αὖθι δ ἕαδεν
ναίοντας λιπαρὴν ἄροσιν Λήμνοιο ταμέσθαι
οὐ μὰν εὐκλειεῖς γε σὺν ὀθνείῃσι γυναιξὶν
ἐσσόμεθ ὧδ ἐπὶ δηρὸν ἐελμένοι οὐδέ τι κῶας
αὐτόματον δώσει τις ἑλὼν θεὸς εὐξαμένοισιν
ἴομεν αὖτις ἕκαστοι ἐπὶ σφέα τὸν δ ἐνὶ λέκτροις
Ὑψιπύλης εἰᾶτε πανήμερον εἰσόκε Λῆμνον
παισὶν ἐσανδρώσῃ μεγάλη τέ ἑ βάξις ἵκηται
ὧς νείκεσσεν ὅμιλον ἐναντία δ οὔ νύ τις ἔτλη
ὄμματ ἀνασχεθέειν οὐδὲ προτιμυθήσασθαι
ἀλλ αὔτως ἀγορῆθεν ἐπαρτίζοντο νέεσθαι
σπερχόμενοι ταὶ δέ σφιν ἐπέδραμον εὖτ ἐδάησαν
ὡς δ ὅτε λείρια καλὰ περιβρομέουσι μέλισσαι
πέτρης ἐκχύμεναι σιμβληίδος ἀμφὶ δὲ λειμὼν
ἑρσήεις γάνυται ταὶ δὲ γλυκὺν ἄλλοτε ἄλλον
καρπὸν ἀμέργουσιν πεποτημέναι ὧς ἄρα ταί γε
ἐνδυκὲς ἀνέρας ἀμφὶ κινυρόμεναι προχέοντο
χερσί τε καὶ μύθοισιν ἐδεικανόωντο ἕκαστον
εὐχόμεναι μακάρεσσιν ἀπήμονα νόστον ὀπάσσαι
ὧς δὲ καὶ Ὑψιπύλη ἠρήσατο χεῖρας ἑλοῦσα
αὔτως ὡς ἐθέλεις καί τοι φίλον ἥδε δὲ νῆσος
σκῆπτρά τε πατρὸς ἐμεῖο παρέσσεται ἢν καὶ ὀπίσσω
δή ποτε νοστήσας ἐθέλῃς ἄψορρον ἱκέσθαι
ἄλλων ἐκ πολίων ἀλλ οὐ σύγε τήνδε μενοινὴν
σχήσεις οὔτ αὐτὴ προτιόσσομαι ὧδε τελεῖσθαι
μνώεο μὴν ἀπεών περ ὁμῶς καὶ νόστιμος ἤδη
Ὑψιπύλης λίπε δ ἧμιν ἔπος τό κεν ἐξανύσαιμι
πρόφρων ἢν ἄρα δή με θεοὶ δώωσι τεκέσθαι
τὴν δ αὖτ Αἴσονος υἱὸς ἀγαιόμενος προσέειπεν
ἐκ μακάρων τύνη δ ἐμέθεν πέρι θυμὸν ἀρείω
ἴσχαν ἐπεὶ πάτρην μοι ἅλις Πελίαο ἕκητι
ναιετάειν μοῦνόν με θεοὶ λύσειαν ἀέθλων
εἰ δ οὔ μοι πέπρωται ἐς Ἑλλάδα γαῖαν ἱκέσθαι
τηλοῦ ἀναπλώοντι σὺ δ ἄρσενα παῖδα τέκηαι
πέμπε μιν ἡβήσαντα Πελασγίδος ἔνδον Ἰωλκοῦ
πατρί τ ἐμῷ καὶ μητρὶ δύης ἄκος ἢν ἄρα τούς γε
τέτμῃ ἔτι ζώοντας ἵν ἄνδιχα τοῖο ἄνακτος
σφοῖσιν πορσύνωνται ἐφέστιοι ἐν μεγάροισιν
ἦ καὶ ἔβαιν ἐπὶ νῆα παροίτατος ὧς δὲ καὶ ἄλλοι
βαῖνον ἀριστῆες λάζοντο δὲ χερσὶν ἐρετμὰ
ἐνσχερὼ ἑζόμενοι πρυμνήσια δέ σφισιν Ἄργος
λῦσεν ὑπὲκ πέτρης ἁλιμυρέος ἔνθ ἄρα τοί γε
κόπτον ὕδωρ δολιχῇσιν ἐπικρατέως ἐλάτῃσιν
ἑσπέριοι δ Ὀρφῆος ἐφημοσύνῃσιν ἔκελσαν
νῆσον ἐς Ἠλέκτρης Ἀτλαντίδος ὄφρα δαέντες
ἀρρήτους ἀγανῇσι τελεσφορίῃσι θέμιστας
σωότεροι κρυόεσσαν ὑπεὶρ ἅλα ναυτίλλοιντο
τῶν μὲν ἔτ οὐ προτέρω μυθήσομαι ἀλλὰ καὶ αὐτὴ
νῆσος ὁμῶς κεχάροιτο καὶ οἳ λάχον ὄργια κεῖνα
δαίμονες ἐνναέται τὰ μὲν οὐ θέμις ἄμμιν ἀείδειν
κεῖθεν δ εἰρεσίῃ Μέλανος διὰ βένθεα πόντου
ἱέμενοι τῇ μὲν Θρῃκῶν χθόνα τῇ δὲ περαίην
Ἴμβρον ἔχον καθύπερθε νέον γε μὲν ἠελίοιο
δυομένου Χερόνησον ἐπὶ προύχουσαν ἵκοντο
ἔνθα σφιν λαιψηρὸς ἄη νότος ἱστία δ οὔρῳ
στησάμενοι κούρης Ἀθαμαντίδος αἰπὰ ῥέεθρα
εἰσέβαλον πέλαγος δὲ τὸ μὲν καθύπερθε λέλειπτο
ἦρι τὸ δ ἐννύχιοι Ῥοιτειάδος ἔνδοθεν ἀκτῆς
μέτρεον Ἰδαίην ἐπὶ δεξιὰ γαῖαν ἔχοντες
Δαρδανίην δὲ λιπόντες ἐπιπροσέβαλλον Ἀβύδῳ
Περκώτην δ ἐπὶ τῇ καὶ Ἀβαρνίδος ἠμαθόεσσαν
καὶ δὴ τοί γ ἐπὶ νυκτὶ διάνδιχα νηὸς ἰούσης
δίνῃ πορφύροντα διήνυσαν Ἑλλήσποντον
ἔστι δέ τις αἰπεῖα Προποντίδος ἔνδοθι νῆσος
τυτθὸν ἀπὸ Φρυγίης πολυληίου ἠπείροιο
εἰς ἅλα κεκλιμένη ὅσσον τ ἐπιμύρεται ἰσθμὸς
χέρσῳ ἐπιπρηνὴς καταειμένος ἐν δέ οἱ ἀκταὶ
ἀμφίδυμοι κεῖνται δ ὑπὲρ ὕδατος Αἰσήποιο
Ἄρκτων μιν καλέουσιν ὄρος περιναιετάοντες
καὶ τὸ μὲν ὑβρισταί τε καὶ ἄγριοι ἐνναίουσιν
Γηγενέες μέγα θαῦμα περικτιόνεσσιν ἰδέσθαι
ἓξ γὰρ ἑκάστῳ χεῖρες ὑπέρβιοι ἠερέθονται
αἱ μὲν ἀπὸ στιβαρῶν ὤμων δύο ταὶ δ ὑπένερθεν
τέσσαρες αἰνοτάτῃσιν ἐπὶ πλευρῇς ἀραρυῖαι
ἰσθμὸν δ αὖ πεδίον τε Δολίονες ἀμφενέμοντο
Κύζικος ὃν κούρη δίου τέκεν Εὐσώροιο
Αἰνήτη τοὺς δ οὔτι καὶ ἔκπαγλοί περ ἐόντες
Γηγενέες σίνοντο Ποσειδάωνος ἀρωγῇ
τοῦ γὰρ ἔσαν τὰ πρῶτα Δολίονες ἐκγεγαῶτες
ἔνθ Ἀργὼ προύτυψεν ἐπειγομένη ἀνέμοισιν
κεῖσε καὶ εὐναίης ὀλίγον λίθον ἐκλύσαντες
Τίφυος ἐννεσίῃσιν ὑπὸ κρήνῃ ἐλίποντο
κρήνῃ ὑπ Ἀρτακίῃ ἕτερον δ ἔλον ὅστις ἀρήρει
βριθύν ἀτὰρ κεῖνόν γε θεοπροπίαις Ἑκάτοιο
Νηλεΐδαι μετόπισθεν Ἰάονες ἱδρύσαντο
ἱερόν ἣ θέμις ἦεν Ἰησονίης ἐν Ἀθήνης
τοὺς δ ἄμυδις φιλότητι Δολίονες ἠδὲ καὶ αὐτὸς
Κύζικος ἀντήσαντες ὅτε στόλον ἠδὲ γενέθλην
ἔκλυον οἵτινες εἶεν ἐυξείνως ἀρέσαντο
καί σφεας εἰρεσίῃ πέπιθον προτέρωσε κιόντας
ἄστεος ἐν λιμένι πρυμνήσια νηὸς ἀνάψαι
ἔνθ οἵ γ Ἐκβασίῳ βωμὸν θέσαν Ἀπόλλωνι
εἱσάμενοι παρὰ θῖνα θυηπολίης τ ἐμελοντο
δῶκεν δ αὐτὸς ἄναξ λαρὸν μέθυ δευομένοισιν
μῆλά θὁμοῦ δὴ γάρ οἱ ἔην φάτις εὖτ ἂν ἵκωνται
ἀνδρῶν ἡρώων θεῖος στόλος αὐτίκα τόν γε
μείλιχον ἀντιάαν μηδὲ πτολέμοιο μέλεσθαι
ἶσόν που κἀκείνῳ ἐπισταχύεσκον ἴουλοι
οὐδέ νύ πω παίδεσσιν ἀγαλλόμενος μεμόρητο
ἀλλ ἔτι οἱ κατὰ δώματ ἀκήρατος ἦεν ἄκοιτις
ὠδίνων Μέροπος Περκωσίου ἐκγεγαυῖα
Κλείτη ἐυπλόκαμος τὴν μὲν νέον ἐξέτι πατρὸς
θεσπεσίοις ἕδνοισιν ἀνήγαγεν ἀντιπέρηθεν
ἀλλὰ καὶ ὧς θάλαμόν τε λιπὼν καὶ δέμνια νύμφης
τοῖς μέτα δαῖτ ἀλέγυνε βάλεν δ ἀπὸ δείματα θυμοῦ
πεύθετο ναυτιλίης ἄνυσιν Πελίαό τ ἐφετμάς
οἱ δὲ περικτιόνων πόλιας καὶ κόλπον ἅπαντα
εὐρείης πεύθοντο Προποντίδος οὐ μὲν ἐπιπρὸ
ἠείδει καταλέξαι ἐελδομένοισι δαῆναι
ἠοῖ δ εἰσανέβαν μέγα Δίνδυμον ὄφρα καὶ αὐτοὶ
θηήσαιντο πόρους κείνης ἁλός ἐκ δ ἄρα τοί γε
νῆα Χυτοῦ λιμένος προτέρω ἐξήλασαν ὅρμον
ἥδε δ Ἰησονίη πέφαται ὁδός ἥνπερ ἔβησαν
Γηγενέες δ ἑτέρωθεν ἀπ οὔρεος ἀίξαντες
φράξαν ἀπειρεσίοιο Χυτοῦ στόμα νειόθι πέτρῃς
πόντιον οἷά τε θῆρα λοχώμενοι ἔνδον ἐόντα
ἀλλὰ γὰρ αὖθι λέλειπτο σὺν ἀνδράσιν ὁπλοτέροισιν
Ἡρακλέης ὃς δή σφι παλίντονον αἶψα τανύσσας
τόξον ἐπασσυτέρους πέλασε χθονί τοὶ δὲ καὶ αὐτοὶ
πέτρας ἀμφιρρῶγας ἀερτάζοντες ἔβαλλον
δὴ γάρ που κἀκεῖνα θεὰ τρέφεν αἰνὰ πέλωρα
σὺν δὲ καὶ ὧλλοι δῆθεν ὑπότροποι ἀντιόωντες
πρίν περ ἀνελθέμεναι σκοπιήν ἥπτοντο φόνοιο
ἠδὲ καὶ ἐγχείῃσι δεδεγμένοι εἰσόκε πάντας
ὡς δ ὅτε δούρατα μακρὰ νέον πελέκεσσι τυπέντα
ὑλοτόμοι στοιχηδὸν ἐπὶ ῥηγμῖνι βάλωσιν
ὄφρα νοτισθέντα κρατεροὺς ἀνεχοίατο γόμφους
ὧς οἱ ἐνὶ ξυνοχῇ λιμένος πολιοῖο τέταντο
ἑξείης ἄλλοι μὲν ἐς ἁλμυρὸν ἀθρόοι ὕδωρ
δύπτοντες κεφαλὰς καὶ στήθεα γυῖα δ ὕπερθεν
χέρσῳ τεινάμενοι τοὶ δ ἔμπαλιν αἰγιαλοῖο
κράατα μὲν ψαμάθοισι πόδας δ εἰς βένθος ἔρειδον
ἄμφω ἅμ οἰωνοῖσι καὶ ἰχθύσι κύρμα γενέσθαι
ἥρωες δ ὅτε δή σφιν ἀταρβὴς ἔπλετ ἄεθλος
δὴ τότε πείσματα νηὸς ἐπὶ πνοιῇς ἀνέμοιο
λυσάμενοι προτέρωσε διὲξ ἁλὸς οἶδμα νέοντο
ἡ δ ἔθεεν λαίφεσσι πανήμερος οὐ μὲν ἰούσης
νυκτὸς ἔτι ῥιπὴ μένεν ἔμπεδον ἀλλὰ θύελλαι
ἀντίαι ἁρπάγδην ὀπίσω φέρον ὄφρ ἐπέλασσαν
αὖτις ἐυξείνοισι Δολίοσιν ἐκ δ ἄρ ἔβησαν
αὐτονυχί ἱερὴ δὲ φατίζεται ἥδ ἔτι πέτρη
ᾗ πέρι πείσματα νηὸς ἐπεσσύμενοι ἐβάλοντο
οὐδέ τις αὐτὴν νῆσον ἐπιφραδέως ἐνόησεν
ἔμμεναι οὐδ ὑπὸ νυκτὶ Δολίονες ἂψ ἀνιόντας
Μακριέων εἴσαντο Πελασγικὸν ἄρεα κέλσαι
τῶ καὶ τεύχεα δύντες ἐπὶ σφίσι χεῖρας ἄειραν
σὺν δ ἔλασαν μελίας τε καὶ ἀσπίδας ἀλλήλοισιν
ὀξείῃ ἴκελοι ῥιπῇ πυρός ἥ τ ἐνὶ θάμνοις
αὐαλέοισι πεσοῦσα κορύσσεται ἐν δὲ κυδοιμὸς
δεινός τε ζαμενής τε Δολιονίῳ πέσε δήμῳ
οἴκαδε νυμφιδίους θαλάμους καὶ λέκτρον ἱκέσθαι
ἀλλά μιν Αἰσονίδης τετραμμένον ἰθὺς ἑοῖο
πλῆξεν ἐπαΐξας στῆθος μέσον ἀμφὶ δὲ δουρὶ
ὀστέον ἐρραίσθη ὁ δ ἐνὶ ψαμάθοισιν ἐλυσθεὶς
μοῖραν ἀνέπλησεν τὴν γὰρ θέμις οὔποτ ἀλύξαι
θνητοῖσιν πάντῃ δὲ περὶ μέγα πέπταται ἕρκος
ὧς τὸν ὀιόμενόν που ἀδευκέος ἔκτοθεν ἄτης
εἶναι ἀριστήων αὐτῇ ὑπὸ νυκτὶ πέδησεν
μαρνάμενον κείνοισι πολεῖς δ ἐπαρηγόνες ἄλλοι
ἔκταθεν Ἡρακλέης μὲν ἐνήρατο Τηλεκλῆα
ἠδὲ Μεγαβρόντην Σφόδριν δ ἐνάριξεν Ἄκαστος
Πηλεὺς δὲ Ζέλυν εἷλεν ἀρηίθοόν τε Γέφυρον
αὐτὰρ ἐυμμελίης Τελαμὼν Βασιλῆα κατέκτα
Ἴδας δ αὖ Προμέα Κλυτίος δ Ὑάκινθον ἔπεφνεν
Τυνδαρίδαι δ ἄμφω Μεγαλοσσάκεα Φλογίον τε
Οἰνεΐδης δ ἐπὶ τοῖσιν ἕλεν θρασὺν Ἰτυμονῆα
ἠδὲ καὶ Ἀρτακέα πρόμον ἀνδρῶν οὓς ἔτι πάντας
ἐνναέται τιμαῖς ἡρωίσι κυδαίνουσιν
οἱ δ ἄλλοι εἴξαντες ὑπέτρεσαν ἠύτε κίρκους
ὠκυπέτας ἀγεληδὸν ὑποτρέσσωσι πέλειαι
ἐς δὲ πύλας ὁμάδῳ πέσον ἀθρόοι αἶψα δ ἀυτῆς
πλῆτο πόλις στονόεντος ὑποτροπίῃ πολέμοιο
ἠῶθεν δ ὀλοὴν καὶ ἀμήχανον εἰσενόησαν
ἀμπλακίην ἄμφω στυγερὸν δ ἄχος εἷλεν ἰδόντας
Κύζικον ἐν κονίῃσι καὶ αἵματι πεπτηῶτα
ἤματα δὲ τρία πάντα γόων τίλλοντό τε χαίτας
αὐτοὶ ὁμῶς λαοί τε Δολίονες αὐτὰρ ἔπειτα
τρὶς περὶ χαλκείοις σὺν τεύχεσι δινηθέντες
τύμβῳ ἐνεκτερέιξαν ἐπειρήσαντό τ ἀέθλων
ἣ θέμις ἂμ πεδίον λειμώνιον ἔνθ ἔτι νῦν περ
ἀγκέχυται τόδε σῆμα καὶ ὀψιγόνοισιν ἰδέσθαι
οὐδὲ μὲν οὐδ ἄλοχος Κλείτη φθιμένοιο λέλειπτο
οὗ πόσιος μετόπισθε κακῷ δ ἐπὶ κύντερον ἄλλο
ἤνυσεν ἁψαμένη βρόχον αὐχένι τὴν δὲ καὶ αὐταὶ
νύμφαι ἀποφθιμένην ἀλσηίδες ὠδύραντο
καί οἱ ἀπὸ βλεφάρων ὅσα δάκρυα χεῦαν ἔραζε
πάντα τά γε κρήνην τεῦξαν θεαί ἣν καλέουσιν
Κλείτην δυστήνοιο περικλεὲς οὔνομα νύμφης
αἰνότατον δὴ κεῖνο Δολιονίῃσι γυναιξὶν
ἀνδράσι τ ἐκ Διὸς ἦμαρ ἐπήλυθεν οὐδὲ γὰρ αὐτῶν
ἔτλη τις πάσσασθαι ἐδητύος οὐδ ἐπὶ δηρὸν
ἐξ ἀχέων ἔργοιο μυληφάτου ἐμνώοντο
ἀλλ αὔτως ἄφλεκτα διαζώεσκον ἔδοντες
ἔνθ ἔτι νῦν εὖτ ἄν σφιν ἐτήσια χύτλα χέωνται
Κύζικον ἐνναίοντες Ἰάονες ἔμπεδον αἰεὶ
πανδήμοιο μύλης πελάνους ἐπαλετρεύουσιν
ἐκ δὲ τόθεν τρηχεῖαι ἀνηέρθησαν ἄελλαι
ἤμαθ ὁμοῦ νύκτας τε δυώδεκα τοὺς δὲ καταῦθι
ναυτίλλεσθαι ἔρυκον ἐπιπλομένῃ δ ἐνὶ νυκτὶ
ὧλλοι μέν ῥα πάρος δεδμημένοι εὐνάζοντο
ὕπνῳ ἀριστῆες πύματον λάχος αὐτὰρ Ἄκαστος
Μόψος τ Ἀμπυκίδης ἀδινὰ κνώσσοντας ἔρυντο
ἡ δ ἄρ ὑπὲρ ξανθοῖο καρήατος Αἰσονίδαο
πωτᾶτ ἀλκυονὶς λιγυρῇ ὀπὶ θεσπίζουσα
λῆξιν ὀρινομένων ἀνέμων συνέηκε δὲ Μόψος
ἀκταίης ὄρνιθος ἐναίσιμον ὄσσαν ἀκούσας
καὶ τὴν μὲν θεὸς αὖτις ἀπέτραπεν ἷζε δ ὕπερθεν
νηίου ἀφλάστοιο μετήορος ἀίξασα
τὸν δ ὅγε κεκλιμένον μαλακοῖς ἐνὶ κώεσιν οἰῶν
κινήσας ἀνέγειρε παρασχεδόν ὧδέ τ ἔειπεν
Δινδύμου ὀκριόεντος ἐύθρονον ἱλάξασθαι
μητέρα συμπάντων μακάρων λήξουσι δ ἄελλαι
ζαχρηεῖς τοίην γὰρ ἐγὼ νέον ὄσσαν ἄκουσα
ἀλκυόνος ἁλίης ἥ τε κνώσσοντος ὕπερθεν
σεῖο πέριξ τὰ ἕκαστα πιφαυσκομένη πεπότηται
ἐκ γὰρ τῆς ἄνεμοί τε θάλασσά τε νειόθι τε χθὼν
πᾶσα πεπείρανται νιφόεν θἕδος Οὐλύμποιο
καί οἱ ὅτ ἐξ ὀρέων μέγαν οὐρανὸν εἰσαναβαίνῃ
Ζεὺς αὐτὸς Κρονίδης ὑποχάζεται ὧς δὲ καὶ ὧλλοι
ἀθάνατοι μάκαρες δεινὴν θεὸν ἀμφιέπουσιν
ὧς φάτο τῷ δ ἀσπαστὸν ἔπος γένετ εἰσαΐοντι
ὤρνυτο δ ἐξ εὐνῆς κεχαρημένος ὦρσε δ ἑταίρους
πάντας ἐπισπέρχων καί τέ σφισιν ἐγρομένοισιν
αἶψα δὲ κουρότεροι μὲν ἀπὸ σταθμῶν ἐλάσαντες
ἔνθεν ἐς αἰπεινὴν ἄναγον βόας οὔρεος ἄκρην
οἱ δ ἄρα λυσάμενοι Ἱερῆς ἐκ πείσματα πέτρης
ἤρεσαν ἐς λιμένα Θρηίκιον ἂν δὲ καὶ αὐτοὶ
βαῖνον παυροτέρους ἑτάρων ἐν νηὶ λιπόντες
τοῖσι δὲ Μακριάδες σκοπιαὶ καὶ πᾶσα περαίη
φαίνετο δ ἠερόεν στόμα Βοσπόρου ἠδὲ κολῶναι
Μυσίαι ἐκ δ ἑτέρης ποταμοῦ ῥόος Αἰσήποιο
ἔσκε δέ τι στιβαρὸν στύπος ἀμπέλου ἔντροφον ὕλῃ
πρόχνυ γεράνδρυον τὸ μὲν ἔκταμον ὄφρα πέλοιτο
δαίμονος οὐρείης ἱερὸν βρέτας ἔξεσε δ Ἄργος
εὐκόσμως καὶ δή μιν ἐπ ὀκριόεντι κολωνῷ
ἵδρυσαν φηγοῖσιν ἐπηρεφὲς ἀκροτάτῃσιν
αἵ ῥά τε πασάων πανυπέρταται ἐρρίζωνται
βωμὸν δ αὖ χέραδος παρενήνεον ἀμφὶ δὲ φύλλοις
στεψάμενοι δρυΐνοισι θυηπολίης ἐμέλοντο
μητέρα Δινδυμίην πολυπότνιαν ἀγκαλέοντες
ἐνναέτιν Φρυγίης Τιτίην θἅμα Κύλληνόν τε
οἳ μοῦνοι πολέων μοιρηγέται ἠδὲ πάρεδροι
μητέρος Ἰδαίης κεκλήαται ὅσσοι ἔασιν
δάκτυλοι Ἰδαῖοι Κρηταιέες οὕς ποτε νύμφη
Ἀγχιάλη Δικταῖον ἀνὰ σπέος ἀμφοτέρῃσιν
δραξαμένη γαίης Οἰαξίδος ἐβλάστησεν
πολλὰ δὲ τήνγε λιτῇσιν ἀποστρέψαι ἐριώλας
Λἰσονίδης γουνάζετ ἐπιλλείβων ἱεροῖσιν
αἰθομένοις ἄμυδις δὲ νέοι Ὀρφῆος ἀνωγῇ
σκαίροντες βηταρμὸν ἐνόπλιον ὠρχήσαντο
καὶ σάκεα ξιφέεσσιν ἐπέκτυπον ὥς κεν ἰωὴ
δύσφημος πλάζοιτο δι ἠέρος ἣν ἔτι λαοὶ
κηδείῃ βασιλῆος ἀνέστενον ἔνθεν ἐσαιεὶ
ῥόμβῳ καὶ τυπάνῳ Ῥείην Φρύγες ἱλάσκονται
ἡ δέ που εὐαγέεσσιν ἐπὶ φρένα θῆκε θυηλαῖς
ἀνταίη δαίμων τὰ δ ἐοικότα σήματ ἔγεντο
δένδρεα μὲν καρπὸν χέον ἄσπετον ἀμφὶ δὲ ποσσὶν
αὐτομάτη φύε γαῖα τερείνης ἄνθεα ποίης
θῆρες δ εἰλυούς τε κατὰ ξυλόχους τε λιπόντες
οὐρῇσιν σαίνοντες ἐπήλυθον ἡ δὲ καὶ ἄλλο
θῆκε τέρας ἐπεὶ οὔτι παροίτερον ὕδατι νᾶεν
Δίνδυμον ἀλλά σφιν τότ ἀνέβραχε διψάδος αὔτως
ἐκ κορυφῆς ἄλληκτον Ἰησονίην δ ἐνέπουσιν
κεῖνο ποτὸν κρήνην περιναιέται ἄνδρες ὀπίσσω
καὶ τότε μὲν δαῖτ ἀμφὶ θεᾶς θέσαν οὔρεσιν Ἄρκτων
μέλποντες Ῥείην πολυπότνιαν αὐτὰρ ἐς ἠὼ
ληξάντων ἀνέμων νῆσον λίπον εἰρεσίῃσιν
ἔνθ ἔρις ἄνδρα ἕκαστον ἀριστήων ὀρόθυνεν
ὅστις ἀπολλήξειε πανύστατος ἀμφὶ γὰρ αἰθὴρ
νήνεμος ἐστόρεσεν δίνας κατὰ δ εὔνασε πόντον
οἱ δὲ γαληναίῃ πίσυνοι ἐλάασκον ἐπιπρὸ
νῆα βίῃ τὴν δ οὔ κε διὲξ ἁλὸς ἀίσσουσαν
οὐδὲ Ποσειδάωνος ἀελλόποδες κίχον ἵπποι
ἔμπης δ ἐγρομένοιο σάλου ζαχρηεσιν αὔραις
αἳ νέον ἐκ ποταμῶν ὑπὸ δείελον ἠερέθονται
τειρόμενοι καὶ δὴ μετελώφεον αὐτὰρ ὁ τούς γε
πασσυδίῃ μογέοντας ἐφέλκετο κάρτεϊ χειρῶν
Ἡρακλέης ἐτίνασσε δ ἀρηρότα δούρατα νηός
ἀλλ ὅτε δὴ Μυσῶν λελιημένοι ἠπείροιο
Ῥυνδακίδας προχοὰς μέγα τ ἠρίον Αἰγαίωνος
τυτθὸν ὑπὲκ Φρυγίης παρεμέτρεον εἰσορόωντες
δὴ τότ ἀνοχλίζων τετρηχότος οἴδματος ὁλκοὺς
μεσσόθεν ἆξεν ἐρετμόν ἀτὰρ τρύφος ἄλλο μὲν αὐτὸς
ἄμφω χερσὶν ἔχων πέσε δόχμιος ἄλλο δὲ πόντος
κλύζε παλιρροθίοισι φέρων ἀνὰ δ ἕζετο σιγῇ
παπταίνων χεῖρες γὰρ ἀήθεον ἠρεμέουσαι
ἦμος δ ἀγρόθεν εἶσι φυτοσκάφος ἤ τις ἀροτρεὺς
ἀσπασίως εἰς αὖλιν ἑήν δόρποιο χατίζων
αὐτοῦ δ ἐν προμολῇ τετρυμένα γούνατ ἔκαμψεν
αὐσταλέος κονίῃσι περιτριβέας δέ τε χεῖρας
εἰσορόων κακὰ πολλὰ ἑῇ ἠρήσατο γαστρί
τῆμος ἄρ οἵ γ ἀφίκοντο Κιανίδος ἤθεα γαίης
ἀμφ Ἀργανθώνειον ὄρος προχοάς τε Κίοιο
τοὺς μὲν ἐυξείνως Μυσοὶ φιλότητι κιόντας
μῆλά τε δευομένοις μέθυ τ ἄσπετον ἐγγυάλιξαν
ἔνθα δ ἔπειθ οἱ μὲν ξύλα κάγκανα τοὶ δὲ λεχαίην
φυλλάδα λειμώνων φέρον ἄσπετον ἀμήσαντες
οἱ δ οἶνον κρητῆρσι κέρων πονέοντο τε δαῖτα
Ἐκβασίῳ ῥέξαντες ὑπὸ κνέφας Ἀπόλλωνι
αὐτὰρ ὁ δαίνυσθαι ἑτάροις οἷς εὖ ἐπιτείλας
οἷ αὐτῷ φθαίη καταχείριον ἐντύνασθαι
εὗρεν ἔπειτ ἐλάτην ἀλαλήμενος οὔτε τι πολλοῖς
ἀχθομένην ὄζοις οὐδὲ μέγα τηλεθόωσαν
ἀλλ οἷον ταναῆς ἔρνος πέλει αἰγείροιο
τόσση ὁμῶς μῆκός τε καὶ ἐς πάχος ἦεν ἰδέσθαι
αὐτοῖσιν τόξοισιν ἔδυ δ ἀπὸ δέρμα λέοντος
τὴν δ ὅγε χαλκοβαρεῖ ῥοπάλῳ δαπέδοιο τινάξας
νειόθεν ἀμφοτέρῃσι περὶ στύπος ἔλλαβε χερσίν
ἠνορέῃ πίσυνος ἐν δὲ πλατὺν ὦμον ἔρεισεν
εὖ διαβάς πεδόθεν δὲ βαθύρριζόν περ ἐοῦσαν
προσφὺς ἐξήειρε σὺν αὐτοῖς ἔχμασι γαίης
ὡς δ ὅταν ἀπροφάτως ἱστόν νεός εὖτε μάλιστα
χειμερίη ὀλοοῖο δύσις πέλει Ὠρίωνος
αὐτοῖσι σφήνεσσιν ὑπὲκ προτόνων ἐρύσηται
ὧς ὅγε τὴν ἤειρεν ὁμοῦ δ ἀνὰ τόξα καὶ ἰοὺς
δέρμα θἑλὼν ῥόπαλόν τε παλίσσυτος ὦρτο νέεσθαι
δίζητο κρήνης ἱερὸν ῥόον ὥς κέ οἱ ὕδωρ
φθαίη ἀφυσσάμενος ποτιδόρπιον ἄλλα τε πάντα
ὀτραλέως κατὰ κόσμον ἐπαρτίσσειεν ἰόντι
δὴ γάρ μιν τοίοισιν ἐν ἤθεσιν αὐτὸς ἔφερβεν
νηπίαχον τὰ πρῶτα δόμων ἐκ πατρὸς ἀπούρας
δίου Θειοδάμαντος ὃν ἐν Δρυόπεσσιν ἔπεφνεν
νηλειῶς βοὸς ἀμφὶ γεωμόρου ἀντιόωντα
ἤτοι ὁ μὲν νειοῖο γύας τέμνεσκεν ἀρότρῳ
Θειοδάμας ἀνίῃ βεβολημένος αὐτὰρ ὁ τόν γε
βοῦν ἀρότην ἤνωγε παρασχέμεν οὐκ ἐθέλοντα
ἵετο γὰρ πρόφασιν πολέμου Δρυόπεσσι βαλέσθαι
λευγαλέην ἐπεὶ οὔτι δίκης ἀλέγοντες ἔναιον
ἀλλὰ τὰ μὲν τηλοῦ κεν ἀποπλάγξειεν ἀοιδῆς
αἶψα δ ὅ γε κρήνην μετεκίαθεν ἣν καλέουσιν
πηγὰς ἀγχίγυοι περιναιέται οἱ δέ που ἄρτι
νυμφάων ἵσταντο χοροί μέλε γάρ σφισι πάσαις
ὅσσαι κεῖσ ἐρατὸν νύμφαι ῥίον ἀμφενέμοντο
Ἄρτεμιν ἐννυχίῃσιν ἀεὶ μέλπεσθαι ἀοιδαῖς
αἱ μέν ὅσαι σκοπιὰς ὀρέων λάχον ἢ καὶ ἐναύλους
αἵγε μὲν ὑλήωροι ἀπόπροθεν ἐστιχόωντο
ἡ δὲ νέον κρήνης ἀνεδύετο καλλινάοιο
νύμφη ἐφυδατίη τὸν δὲ σχεδὸν εἰσενόησεν
κάλλεϊ καὶ γλυκερῇσιν ἐρευθόμενον χαρίτεσσιν
πρὸς γάρ οἱ διχόμηνις ἀπ αἰθέρος αὐγάζουσα
βάλλε σεληναίη τὴν δὲ φρένας ἐπτοίησεν
Κύπρις ἀμηχανίῃ δὲ μόλις συναγείρατο θυμόν
αὐτὰρ ὅ γ ὡς τὰ πρῶτα ῥόῳ ἔνι κάλπιν ἔρεισεν
λέχρις ἐπιχριμφθείς περὶ δ ἄσπετον ἔβραχεν ὕδωρ
χαλκὸν ἐς ἠχήεντα φορεύμενον αὐτίκα δ ἥ γε
λαιὸν μὲν καθύπερθεν ἐπ αὐχένος ἄνθετο πῆχυν
κύσσαι ἐπιθύουσα τέρεν στόμα δεξιτερῇ δὲ
ἀγκῶν ἔσπασε χειρί μέσῃ δ ἐνικάββαλε δίνῃ
τοῦ δ ἥρως ἰάχοντος ἐπέκλυεν οἶος ἑταίρων
Εἰλατίδης Πολύφημος ἰὼν προτέρωσε κελεύθου
δέκτο γὰρ Ἡρακλῆα πελώριον ὁππόθ ἵκοιτο
ἄγριος ὅν ῥά τε γῆρυς ἀπόπροθεν ἵκετο μήλων
λιμῷ δ αἰθόμενος μετανίσσεται οὐδ ἐπέκυρσεν
ποίμνῃσιν πρὸ γὰρ αὐτοὶ ἐνὶ σταθμοῖσι νομῆες
ἔλσαν ὁ δὲ στενάχων βρέμει ἄσπετον ὄφρα κάμῃσιν
ὧς τότ ἄρ Εἰλατίδης μεγάλ ἔστενεν ἀμφὶ δὲ χῶρον
φοίτα κεκληγώς μελέη δέ οἱ ἔπλετο φωνή
αἶψα δ ἐρυσσάμενος μέγα φάσγανον ὦρτο δίεσθαι
μήπως ἢ θήρεσσιν ἕλωρ πέλοι ἠέ μιν ἄνδρες
μοῦνον ἐόντ ἐλόχησαν ἄγουσι δὲ ληίδ ἑτοίμην
γυμνὸν ἐπαΐσσων παλάμῃ ξίφος εὖ δέ μιν ἔγνω
σπερχόμενον μετὰ νῆα διὰ κνέφας αὐτίκα δ ἄτην
ἔκφατο λευγαλέην βεβαρημένος ἄσθματι θυμόν
οὐ γὰρ Ὕλας κρήνηνδε κιὼν σόος αὖτις ἱκάνει
ἢ θῆρες σίνονται ἐγὼ δ ἰάχοντος ἄκουσα
ὧς φάτο τῷ δ ἀίοντι κατὰ κροτάφων ἅλις ἱδρὼς
κήκιεν ἐν δὲ κελαινὸν ὑπὸ σπλάγχνοις ζέεν αἷμα
χωόμενος δ ἐλάτην χαμάδις βάλεν ἐς δὲ κέλευθον
τὴν θέεν ᾗ πόδες αὐτὸν ὑπέκφερον ἀίσσοντα